Αρκάς

Ο Αρκάς είναι Έλληνας σκιτσογράφος και συγγραφέας. Ξεκίνησε στις αρχές της δεκαετίας του '80 δημοσιεύοντας τη σειρά Ο Κόκκορας στο περιοδικό Βαβέλ και στη συνέχεια στο Παρά Πέντε και στο Μικρό Παρά Πέντε. Το έργο του αποτελείται κυρίως από σειρές με συγκεκριμένο θέμα - πρωταγωνιστές που δημοσιεύονται σε περιοδικά και εφημερίδες και συγκεντρώνονται στη συνέχεια σε άλμπουμ. Από τα έργα του ο Ισοβίτης έχει γίνει σειρά με μαριονέτες για την ελληνική τηλεόραση από τον Μάνθο Σαντοριναίο. Δουλειές του έχουν μεταφραστεί σε άλλες γλώσσες (αγγλικά, γαλλικά, γερμανικά, ιταλικά, ισπανικά, πορτογαλικά, πολωνικά, ρουμανικά, σέρβικα και βουλγάρικα), ενώ έχει γράψει και θεατρικά έργα.

Το πραγματικό ονοματεπώνυμο του εν λόγω συγγραφέα είναι άγνωστο, καθώς ο ίδιος δεν το έχει αποκαλύψει, ενώ τα ονόματα Αντώνης Ευδαίμων και Γεράσιμος Σπανοδημήτρης που έχει χρησιμοποιήσει σε έργα του, θεωρούνται ψευδώνυμα. Επίσης, έχει προταθεί το όνομα Άρης Καστρινός (απ’ όπου υποτιθέμενα προέρχεται και το ΑΡ-ΚΑΣ).

Αναφορές στο έργο του 
Δύο βιβλία του Πέτρου Μαρτινίδη αναφέρονται σε έργα του Αρκά, ένα από τα οποία έχει εικονογραφηθεί με strips από τη δουλειά του.

Κριτική 
Κατά καιρούς ασκήθηκε κριτική στο έργο του, κυρίως (αλλά όχι αποκλειστικά) από τον πολιτικό χώρο της Αριστεράς. Οι επικρίσεις αφορούν κυρίως ορισμένα σκίτσα του που κατηγορήθηκαν ότι είναι μισογυνικά και "χοντροφοβικά". Τον Ιούλιο του 2019 η σελίδα του στο Facebook, σύμφωνα με τον ίδιο, απενεργοποιήθηκε για διάστημα μίας εβδομάδας λόγω συνεχών αναφορών από χρήστες που κατηγόρησαν τις αναρτήσεις του.

Διάφορα ΜΜΕ και αρθρογράφοι έχουν εστιάσει στις πολιτικές του πεποιθήσεις κάνοντας λόγο για έκφραση alt-right ιδεολογίας στην Ελλάδα.

Ο ίδιος ο Αρκάς, καθώς και ΜΜΕ και αρθρογράφοι, χαρακτήρισαν τις επικρίσεις απόπειρα λογοκρισίας, ενώ υποστήριξαν ότι η σάτιρα του Αρκά στοχεύει το φαινόμενο της πολιτικής ορθότητας, επειδή το θεωρεί επικίνδυνο και ικανό να απειλήσει κατοχυρωμένα δημοκρατικά δικαιώματα και την ελευθερία του λόγου.

Λόγω της αλλαγής του περιεχομένου και των πολιτικών μηνυμάτων των έργων του ανα τα χρόνια καθώς και της ανωνυμίας του ορισμένοι εικάζουν πως ο αυθεντικός Αρκάς έχει πεθάνει και πλέον τα υποτιθέμενα έργα του δημιουργούνται από τρίτους.

Επιλεγμένη εργογραφία

Κόμικ 

 Ο Κόκκορας: (Πρώτη δημοσίευση στο περιοδικό "ΒΑΒΕΛ" - 1981)
 Σιγά τ’ αυγά ! (1981)
Τα Χοντρά Κόλπα (1982)
 Τα Νυχτερινά Επεισόδια (1983)
 Πετάει πετάει (1984)
 Οι Συναναστροφές (1985)
 Τα Αδιέξοδα (1986)
 Κορίτσια Μας Βιάζουνε (1987)
 (Επίτομο) Ο Κόκκορας (Επίσης γνωστό ως ομώνυμο, 2001)

 Show Business: (Πρώτη δημοσίευση στο περιοδικό "ΣΧΟΛΙΑΣΤΗΣ" - 1983)
 Έλα στο καμαρίνι μου (1983)
 Πάμε πρόβα (1984)
 Το μεγάλο φινάλε (1985)
 (Επίτομο) Σόου μπίζνες

 Ξυπνάς Μέσα Μου Το Ζώο: (Πρώτη δημοσίευση στο περιοδικό "ΜΙΚΡΟ ΠΑΡΑΠΕΝΤΕ" - 1985)
 Παιχνίδια για δύο
 Τρελοί συνδυασμοί
 (Επίτομο) Ξυπνάς μέσα μου το ζώο

 Μετά Την Καταστροφή: (Πρώτη δημοσίευση στο περιοδικό "ΤΟ ΤΕΤΑΡΤΟ" - 1986)
Φάε το κερασάκι: (Δημοσιεύτηκε στο περιοδικό "MICRO MAD" - 1987)

 Ο Παντελής Και Το Λιοντάρι: (Πρώτη δημοσίευση στο περιοδικό "ΣΧΟΛΙΑΣΤΗΣ" - 1987)

 Αταίριαστοι Έρωτες: (Δημοσιεύτηκε στο περιοδικό "MICRO MAD" - 1988. Το 1997 κυκλοφόρησε σε άλμπουμ. Μερικοί το χαρακτηρίζουν ως κομμάτι της σειράς "Ξυπνάς μέσα μου το ζώο")

 Ο Ισοβίτης: (Πρώτη δημοσίευση στην εφημερίδα "Η ΠΡΩΤΗ" - 1988)
 Οι Κακές παρέες (1989)
 Ένα ποντίκι στη σούπα μου (1989)
 Γιατρέ έχω ένα βάρος (1990)
 Ο θεός αγαπάει τον κλέφτη (1991)
 (Επίτομο) Ο Ισοβίτης

 Χαμηλές Πτήσεις: (Πρώτη δημοσίευση στο "ΕΨΙΛΟΝ" της "ΚΥΡΙΑΚΑΤΙΚΗΣ ΕΛΕΥΘΕΡΟΤΥΠΙΑΣ" - 1991)
 Μπαμπά πετάω (1991)
 Σπουργίτι είσαι και φαίνεσαι (1992)
 Τίμα τον πατέρα σου (1993)
 Κάνε πουλί να δεις καλό (1994)
 Αν πετάξει το πουλί (1995)
 Με τον κηδεμόνα σου (1996)
 Το έξυπνο πουλί (1997)
 (Επίτομο) Χαμηλές Πτήσεις

 Καστράτο: (Πρώτη δημοσίευση στο περιοδικό "ΜΕΤΡΟ" - 1995)
 Οι Απρέπειες (1996)
 Όσο πατάει η γάτα (1996)
 Εκτός ελέγχου (1997)
 Περί ορέξεως (1998)
 Γάτα είναι και γυρίζει (1999)
 Οι Παρενοχλήσεις (2000)
 Η πιο σκύλα γάτα (2001)
 (Επίτομο) Καστράτο
 Λουκρητία, η Διαχρονική (2014) 

 Πειραματόζωα: (Πρώτη δημοσίευση στο "ΕΨΙΛΟΝ" της "ΚΥΡΙΑΚΑΤΙΚΗΣ ΕΛΕΥΘΕΡΟΤΥΠΙΑΣ" - 1998)
 Δε βλέπω βελτίωση (1998)
 Έχω πολλά στο μυαλό μου
 Νιώθω λίγο κομμένος
 (Επίτομο) Πειραματόζωα

 Ο Καλός Λύκος: (Πρώτη δημοσίευση στο "ΕΨΙΛΟΝ" της "ΚΥΡΙΑΚΑΤΙΚΗΣ ΕΛΕΥΘΕΡΟΤΥΠΙΑΣ" - 1998)

 Η Ζωή Μετά: (Πρώτη δημοσίευση στο "ΕΨΙΛΟΝ" της "ΚΥΡΙΑΚΑΤΙΚΗΣ ΕΛΕΥΘΕΡΟΤΥΠΙΑΣ" - 1999)
 Αιωνιότητα είναι θα περάσει (1999) 
 Δουλειά δεν είχε ο διάβολος (2000)
 Ένα θάνατο τον έχουμε (2001)
 Για καλό και για κακό (2002)
 Σκέφτομαι κι ας μην υπάρχω (2003)
 Το φύλο των αγγέλων (2004)
 Ο Θεός είναι καλός άνθρωπος (2005)
 Θανάσιμα αμαρτήματα (2006)
 (Επίτομο) Η Ζωή Μετά
 Τα αδημοσίευτα (2014)

 Οι Συνομήλικοι: (Πρώτη δημοσίευση στο "ΕΨΙΛΟΝ" της "ΚΥΡΙΑΚΑΤΙΚΗΣ ΕΛΕΥΘΕΡΟΤΥΠΙΑΣ" - 2007)
 Ο χειρότερος φίλος του ανθρώπου (2007)
 Γερνάει καλύτερα όποιος γερνάει τελευταίος (2008)
 Ο Άσπονδος σκύλος (2009)
 Μπάτε σκύλοι (2010)
 (Επίτομο) Οι Συνομήλικοι

 Το Μικρό και το Μεγάλο: (circa 1984, επανακυκλοφόρησε το 2015)

 Επικίνδυνα Νερά: (Πρώτη δημοσίευση στο "ΕΘΝΟΣ" - 2011)
Μην Ψαρώνεις (2011)
Στο Βάθος κήτος (2012)
Προσοχή δαγκώνει (2013)
 Μην Πας Βαθιά (2014)

 Μαλλί με μαλλί: (Πρώτη δημοσίευση στο "ΕΘΝΟΣ" - 2014)
 Μαλλιά κουβάρια (2014)
 Κακές Γλώσσες (2015)
 Για κανονικά μαλλιά (2016)

 Τα μικρά: (Πρώτη δημοσίευση στο Facebook του Αρκά - 2014)
 Ζευγάρια (2015)
 Λέτε ψέματα στα τεστ; (2015)
 Θηρία ενήμερα (2015)
 Ζώα πολιτικά (2015)
 Ζευγάρια με παιδιά (2015)
 τα μαύρα (2015)
 τα πολύ μαύρα (2016)
 τα ροζ μαύρα (2016)
 Ζευγάρια με προβλήματα (2016)
 Ο προφήτης (2016)
 Χρόνια δίσεκτα (2016)
 Ο Φεβρουάριος και οι Έντεκα μηνες (2017)
 Ναπολέων και Ασημίνα: Το άλλο μου μισώ (2018)
 Ναπολέων και Ασημίνα: Αχώριστοι Εχθροί (2018)

 Η Αποικία: (Πρώτη δημοσίεση στον "ΦΙΛΕΛΕΥΘΕΡΟ" - 2017)
Χωρίς πάγο (2017)
Ζαχαρίας ο κυνικός (2018)
Τα Παιδικά Χρόνια Ενός Πρωθυπουργού (2019)
Η Κυριακή και οι εργάσιμες ("Ειδική έκδοση με το "ΤΟ ΒΗΜΑ"- 2021)

Η Ρόζα: (Πρώτη δημοσίευση στο Facebook του Αρκά - 2019)
 Τοξικό αρσενικό! (2019)
 Ψυχραιμία, Αποστόλη! (2019)
 Σε Δύσκολη Θέση (2020)
 Από Μικρό κι από Τρελό (2020)
 Για μια εμφάνιση ζούμε (2020)
 Αχ, Θίθυ! (2020)
 Θτα πατώματα! (2020)
 Οι μυστικοί (2020)
 Ζουζουνιές (2020)
 Θκληρή Καρδιά (2021)
 Τιμωρημένος (2021)
 Διακοπέθ. Μην Ενοχλείτε! (2021)
 Αβρότητεθ (2021)
 Μελαγχολίεθ (2021)
 Τα Χριστούγεννα του Θανασάκη (2021)
 Οι Θυμμαθητέθ (2021)
 Ανακατέματα (2022)
 Ενοχές (2022)
 Έλα να πάμε θτο νηθί (2022)
 Η παρεκθήγηθη (2022)
 Πατάτες και ποιήματα (2022)

 Τα καλύτερα: (σε δύο τεύχη από το Έθνος)

CD 
 Ξυπνάς μέσα μου το ζώο - 1997

Θεατρικά 
 Εχθροί Εξ Αίματος - 2007
 Βιολογικός Μετανάστης - 2011
 (Επίτομο) Επείγοντα περιστατικά

Δείτε επίσης 
 Έργα του Αρκά

Παραπομπές

Εξωτερικοί σύνδεσμοι 
Επίσημη ιστοσελίδα
Αρκάς στο Facebook

 
Έλληνες δημιουργοί κόμικς
Έλληνες συγγραφείς κόμικς